Diari Oficial de la Generalitat Valenciana


Sumari del DOGV 3701, del 03-03-2000 (2000/1485)

Informació pública de las bases i la convocatòria de proves selectives per a proveir un lloc de director gerent del Patronat Municipal Esportiu, vacant en la plantilla de personal del Patronat Municipal d'Esports de Pilar de la Horadada.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3701

Data del DOGV
:   03-03-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1485


Data del document
:   14-02-2000

Organisme emissor
:   Ajuntament de Pilar de la Horadada

Tipus de document
:   Anunci

Descriptors 

:   * Pilar de la Horadada
    * concurs administratiu
    * administració local
    * esport
    * fundació

Informació pública de las bases i la convocatòria de proves selectives per a proveir un lloc de director gerent del Patronat Municipal Esportiu, vacant en la plantilla de personal del Patronat Municipal d'Esports de Pilar de la Horadada. [2000/S1485]
  
Objecte de la convocatòria
  
L'objecte d'aquesta convocatòria de proves selectives és la provisió d'un lloc de director gerent del Patronat Municipal Esportiu, vacant en la plantilla de personal laboral del Patronat Municipal d'Esports de Pilar de la Horadada.
  
El lloc de director gerent del Patronat Municipal Esportiu està inclòs en la plantilla de personal laboral i dotat amb les retribucions assenyalades legalment determinades.
  
La provisió del lloc d'aquesta convocatòria s'efectuarà mitjançant el sistema de concurs.
  
2. Condicions dels aspirants
  
Per a prendre part en aquest concurs, els aspirants hauran de reunir les condicions següents:
  
a) Ser espanyol.
  
b) Tenir complits els 18 anys d'edat i no excedir de 35 anys.
  
c) Estar en possessió del Títol d'Entrenador Nacional o Llicenciat en Educació Física.
  
d) No patir cap malaltia o defecte físic que impedisca l'exercici de les funcions corresponents.
  
e) No haver sigut separat mitjançant expedient disciplinari del servei a l'estat o a l'administració autònoma o local, ni trobar-se inhabilitat per a l'exercici de les funcions públiques.
  
Els aspirants hauran de complir aquestes condiciones l'últim dia en què finalitze el termini de presentació de les instàncies, excepció feta de les detallades en l'apartat e), que s'haurà de referir al moment de finalització del procés de concurs, amb la publicació de la llista d'aprovats.
  
3. Instàncies
  
Les instàncies sol·licitant prendre part en les proves selectives, s'adreçaran al alcalde president de l'ajuntament.
  
Es presentaran dins del termini de 20 dies naturals, comptadors a partir de l'endemà de la publicació de l'anunci d'aquesta convocatòria en el Boletín Oficial del Estado, en el Registro General del Patronat Municipal Esportiu, de l'Ajuntament de Pilar de la Horadada, o en la forma determinada per la Llei 30/1992, de Règim Jurídic de les Administracions Públiques i del Procediment Administratiu Comú.
  
A la instància s'hauran d'adjuntar els documents que hagen de ser valorats en el concurs públic. Els sol·licitants manifestaran en les instàncies que reuneixen totes i cadascuna de les condicions exigides en la base 2 referides a la data en què finalitze el termini de presentació d'aquestes, i que es comprometen a prestar el jurament o la promesa previst en el Reial Decret 707/1979.
  
4. Admissió d'aspirants
  
Finalitzat el termini de presentació de les instàncies, el tribunal qualificador aprovarà la llista provisional d'aspirants admesos i exclosos, que es farà pública en el Butlletí Oficial de la Província d'Alacant, i serà exposada en el tauler d'edictes del Patronat Municipal Esportiu, i es concedirà un termini de 15 dies per a reclamacions, d'acord amb l'article 122 de la Llei 30/1992. Aquestes reclamacions, si hi hagueren, seran acceptades o rebutjades en la resolució per la qual s'aprove la llista definitiva, que es publicarà així mateix, en la forma indicada.
  
Tot açò s'entén sense perjudici del que s'estableix en l'article 71 de la Llei 30/1992, de 26 de novembre.
  
5. Tribunal qualificador
  
El tribunal qualificador estarà format de la següent manera:
  
President: el president del Patronat Municipal Esportiu, o membre del patronat en qui delegue.
  
Vocals: dos membres de la Junta General del Patronat Municipal Esportiu. Un funcionari designat per la Comissió de Govern del Patronat Municipal Esportiu. Un representant designat pel comité de personal laboral de l'ajuntament.
  
Secretari: el del Patronat Municipal Esportiu, amb veu i vot.
  
La designació dels membres del tribunal, titulars i suplents, es farà pública en el Butlletí Oficial de la Província d'Alacant i en el tauler d'edictes de la corporació.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
Els membres del tribunal s'hauran d'abstenir de formar part d'aquest, quan concórreguen les circumstàncies previstes en l'article 28 de la Llei de Règim Jurídic de les Administracions Públiques i del Procediment Administratiu Comú.
  
Els aspirants podran recusar els membres del tribunal en els termes establits en l'article 29 de la Llei de Règim Jurídic de les Administracions Públiques i del Procediment Administratiu Comú.
  
El tribunal no podrà aprovar ni declarar que han superat les proves selectives un nombre d'opositors superior al de la plaça convocada.
  
El tribunal podrà disposar de la incorporació als seus treballs d'assessors especialistes, si així s'estimara necessari.
  
El tribunal es classifica en categoria tercera als efectes establits en la Resolució de 22 de març de 1993, i percepció de les assistències que corresponguen als seus membres.
  
La totalitat dels membres del tribunal hauran de posseir un nivell de titulació igual o superior a l'exigit per a l'ingrés en el cos o escala del qual es tracte, segons disposa el Reial Decret 364/1995, de 10 de març.
  
6. Desenvolupament del concurs
  
6.1 Les bases, una vegada aprovades pel ple de l'ajuntament, es publicaran íntegres en el Butlletí Oficial de la Província d'Alacant, i en el Diari Oficial de la Generalitat Valenciana; l'anunci extret de la convocatòria es publicarà també en el Boletín Oficial del Estado.
  
6.2 Tots els anuncis de tràmits posteriors es publicaran en el Butlletí Oficial de la Província d'Alacant, tal i com es concreta en els distints epígrafs d'aquestes bases. L'anunci de la convocatòria, les bases i tots els altres anuncis relatius al desenvolupament de la prova es publicarà també en el tauler d'anuncis de l'ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.
  
7. Sistema de selecció
  
La selecció de l'aspirant es durà a terme mitjançant concurs públic.
  
El tribunal valorarà els següents mèrits al·legats i justificats pels aspirants:
  
Titulació tècnica:
  
Mínima obligatòria: entrenador nacional o Llicenciat en Educació Física. Aquests requisits es consideren mínims obligatoris i no seran puntuats en la fase de qualificació.
  
Altres titulacions acadèmiques:
  
Batxiller: 0,5 punts.
  
Diplomatura en altres estudis: 1 punt.
  
Llicenciat en altres estudis: 2 punts.
  
Cursos tècnics realitzats:
  
Per cada titulació obtinguda en cursos realitzats per organismes dependents de federacions espanyoles esportives: 0,3 punts, amb un màxim de 0,9 punts. No es puntuaran els cursos realitzats per clubs o associacions. Sols es puntuaran els expedits per les federacions esportives provincials, territorials o espanyola.
  
Experiència professional:
  
Per prestació de serveis com a director, director tècnic o gerent en patronats municipals esportius: 1,5 punts.
  
Per prestació de serveis com a president en federacions esportives: 1 punt.
  
Per prestació de serveis com a director o coordinador d'escoles esportives municipals: 0,5 punts.
  
Per prestació de serveis com a director o coordinador en diputacions o governs autonòmics: 0,3 punts.
  
Per prestació de serveis com a director o coordinador en empreses privades: 0,1 punts.
  
Per prestació de serveis com a director, director tècnic o gerent del Patronat Municipal Esportiu de Pilar de la Horadada: 1 punt.
  
Per prestació de serveis com a director d'Escola Esportiva del Patronat Municipal Esportiu o Ajuntament de Pilar de la Horadada: 0,2 punts.
  
La valoració d'aquells mèrits en els quals no s'establisca un termini de temps per al còmput i puntuació, seran valorats conjuntament, amb independència del període de temps durant el qual van ser prestats els serveis.
  
Projecte d'escoles municipals
  
Juntament amb els documents acreditatius de la baremació dels mèrits al·legats, els participants hauran de presentar un projecte de funcionament del Patronat Municipal Esportiu de Pilar de la Horadada. Aquest projecte tècnic serà valorat pel tribunal en funció de la seua capacitat d'organització, realització, aprenentatge, acoblament a les possibilitats municipals, practicitat, presentació i altres circumstàncies que el tribunal baremador considera adequades per a la millor prestació dels serveis esportius. La puntuació serà de 0 a 2 punts.
  
Entrevista personal
  
Una vegada finalitzat el període de baremació dels mèrits al·legats, el tribunal, en cas d'empat de puntuació entre diferents candidats, convocarà els aspirants a una entrevista personal en la qual es valorarà el coneixement general sobre la disciplina esportiva, mètodes educatius i la particular aplicació de tot l'anterior al municipi de Pilar de la Horadada.
  
8. Qualificació
  
La qualificació definitiva s'obtindrà de la suma de les diferents puntuacions obtinguda per a cada mèrit al·legat. La qualificació del concurs es farà pública el mateix dia en què s'acorde, i serà exposada en el tauler d'anuncis de l'ajuntament i en el Patronat Municipal Esportiu. El tribunal farà pública la relació d'aprovats, i aquests no podran ultrapassar el nombre de places convocades, que n'és una.
  
9. Relació d'aprovats, presentació de documents i contractació
  
Finalitzada la qualificació dels aspirants, el tribunal publicarà la llista amb l'únic aprovat i l'elevarà a l'autoritat competent per a formalitzar el corresponent contracte de treball.
  
L'aspirant que haja obtingut la major qualificació presentarà en al secretaria general de l'ajuntament, dins del termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en el concurs s'exigien en la base segona, que són:
  
Certificat de naixement, que podrà suplir amb la fotocòpia del seu document nacional d'identitat (aquest últim s'haurà de presentar acompanyat de l'original per a la seua compulsa).
  
Còpia autenticada o fotocòpia (que s'haurà de presentar acompanyada de l'original per a la seua compulsa) del títol que posseesca, d'entre els exigits en l'apartat 2.1.c) o justificant d'haver pagat els drets per a la seua expedició. Si aquests documents estigueren expedits després de la data en que va expirar el termini de presentació d'instàncies hauran de justificar el moment en què van finalitzar els seus estudis.
  
Certificat acreditatiu de no patir cap malaltia ni defecte físic que impossibilite el normal exercici de la funció. El Servei Territorial de Sanitat expedirà aquest certificat.
  
Declaració de no haver sigut separat, per expedient disciplinari, del servei a l'estat o a l'administració autonòmica o local, no trobar-se inhabilitat per a l'exercici de funcions públiques, acompanyada del Certificat del Registre Central de Penats i Rebels, tot això amb referència a la data d'acabament dels exàmens.
  
Declaració jurada de no trobar-se sotmés en causa d'incapacitat específica prevista en la legislació vigent i que faria nul el seu nomenament, d'acord amb el que estableix el Reial Decret Legislatiu 781/1986, de 18 d'abril. Qui tinga la condició de funcionari públic estarà exempt de justificar documentalment les condicions i requisits ja demostrats per a obtenir el seu anterior nomenament, i haurà de presentar el certificat del ministeri, comunitat autònoma, corporació local o organisme públic del qual depenga acreditant la seua condició i quantes circumstàncies consten en el seu expedient personal. Qui dins del termini indicat i llevat de causes de força major, no presente la documentació, o de l'examen d'aquesta es dedueix que manca d'algun dels requisits assenyalats en la bases segona, no podrà ser contractat, i queden anul·lades totes les actuacions, sense perjudici de les responsabilitats en què pogueren haver incorregut per falsedat en la instància.
  
10. Nomenament i pressa de possessió
  
El tribunal elevarà proposta de nomenament a favor de l'opositor aprovat, i l'òrgan competent de l'ajuntament durà a cap la corresponent contractació del lloc com a director gerent del Patronat Municipal Esportiu, amb caràcter de personal laboral fix.
  
Si no formalitza el contracte en el termini assenyalat sense causa justificada, quedarà en la situació de cessant.
  
11. Incidències
  
El tribunal queda facultat per a resoldre els dubtes que es presenten i prendre els acords necessaris per al bon ordre del concurs en tot allò no previst en aquestes bases.
  
Els aspirants podran impugnar la convocatòria, les seues bases i tots els actes administratius que es deriven d'aquesta i de l'actuació del tribunal, en els casos i en la forma establida en la Llei 30/1992, de Règim Jurídic de les Administracions Públiques i del Procediment Administratiu Comú.
  
12. Legislació aplicable
  
En tot allò no previst en aquestes bases, s'estarà al que disposa la Llei 7/1985, de 2 d'abril, (Llei de Bases de Règim Local), Llei 30/1984, de 2 d'agost (Llei de Mesures per a la Reforma de la Funció Pública); Llei de la Funció Pública Valenciana, Decret Legislatiu de 24 d'octubre de 1995 i altres disposicions complementàries vigents.